邢宥

邢宥（），字克寬，號湄邱，廣東瓊州府文昌縣人，民籍。明朝政治人物。進士出身。

生平
正統六年（1441年）辛酉科廣東鄉試第四十二名舉人，正統十三年，中進士，十四年四月授監察御史《明英宗睿皇帝实录卷之一百七十七》：正統十四年夏四月庚午，擢進士王璧、羅俊、張鎣、朱永寧、程昊、李玘、倪敬、謝騫、徐溥、楊宜、吳淳、王常、李本道、沈義、沈琮、戴昂、黃溥、葉普亮、王豪、桂怡、朱瑄、邢宥、楊文琳、陳璘、陸阜、楊斆、余複、黃譽為兩京監察御史。，出巡福建。景泰七年巡按山東遼東，天順三年巡按河南，四年（1460年）二月出任台州府知府，有政績。七年閏七月因連坐河南裕州知州秦永昌案，降為晉江縣丞。明憲宗繼位后，恢復其職，改任蘇州府知府。任期內他重新整理吏治徭役、疏通河道、賑災民飢。隨後被舉薦，成化三年（1467年）正月加浙江左參政，仍掌府事，賜誥敕。本年八月以都察院右僉都御史巡撫蘇松諸處並總理糧儲，四年十二月清理兩浙鹽政。六年八月因病請辭歸鄉《明史》（卷159）：宥，文昌人。正統十三年進士。授御史，出巡福建。民十人被誣為盜，當刑呼冤。宥為緩之，果得真盜。天順中，出為台州知府，有治績。坐累謫晉江丞。憲宗復其職，改知蘇州。奸民攬納秋賦，置之法，得其贓萬緡，以隄沙河，甓官道。大水，民饑，不待奏輒發米二十萬斛以振。宥素廉介，及治蘇，嚴而不苛。傑薦於朝，詔加浙江左參政仍理府事，賜璽書。居半歲，遂以右僉都御史代傑巡撫。開丹陽河，築奔牛閘，省兌運冗費，民以為便。尋兼理兩浙鹽政，考察屬吏，奏黜不識者百七十余人。居數載，引疾歸。。成化十七年十二月卒，年六十有六。《大明宪宗纯皇帝实录卷之二百二十二》：成化十七年十二月癸卯，致仕左佥都御史邢宥卒。宥字克宽，广东文昌县人，正统戊辰进士。擢御史，出巡福建，民有被诬为盗者，当枭，于市叫号称冤，宥为缓其刑，缉得真盗，其被诬几死而生者十人。天顺己卯升台州府知府，以为御史时事就逮，台人赆之金，不受。寻贬晋江县丞 ，上即位，起宥知苏州府。奸民有为揽纳户者，宥置之法，括其馀钱万缗，以堤沙河，甓桥道，苏人利之。成化丙戌郡有大水，民饥，发粟赈济，民赖全活者众。巡抚大臣上其事，升左参政，授敕勉励，俾仍治郡事。寻拜左佥都御史总理南畿财赋，又命理两浙盐法，及考核所属官，因入觐，引疾力求去，遂致仕，至是卒，赐祭如例。宥清谨廉介，不事华靡，两典剧郡，皆有政声。及巡抚声名稍损，然能急流勇退，士夫尤有取云。。

家族
曾祖邢廷瑜。祖父邢世賢。父邢文廣，封四川道監察御史。母許氏，贈孺人；繼母郭氏。具慶下。弟定、宣、宜、宬。配林氏，封孺人《天一阁藏明代科举录选刊·登科录》（《正統十三年戊辰科殿試金榜》）。

参考文献
《国朝献征录》彭華《邪竟辨之辛未巡按福建刑公宥墓碑銘》

Category:明朝蘇州府知府
Category:明朝台州府知府
Category:明朝浙江布政使司參政
Category:明朝僉都御史
X
Category:文昌人
Category:明朝監察御史
Category:明朝應天巡撫
Category:正統六年辛酉科廣東鄉試舉人